
REFERAT

privind modificarea  şi completarea  Anexei la Hotărârea Consiliului Local nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara.


Prin Hotărârea Consiliului Local al Municipiului Timişoara nr. 371, adoptată în data de 30.10.2007 a fost reglementată problematica constatării şi sancţionării contravenţiilor pe teritoriul Municipiului Timişoara.
De la data adoptării hotărârii şi până în prezent, au apărut situaţii noi, fapte a căror săvârşire pot fi considerate contravenţii la normele care reglementează gospodărirea municipiului.
De asemenea, considerăm oportună modificarea și completarea unor dispoziții din H.C.L. nr. 371 /2007 pentru a se asigura o reglementare mai clară a unor fapte considerate contravenții, pentru a înlătura caracterul echivoc sau incomplet precizat al unor articole, și pentru a evita posibile interpretări neconforme cu intenția reală a autorității deliberative.
Având în vedere aceste aspecte, şi ţinând seama de prevederile art. 2 alin. 2 din O.G. nr. 2/2001 privind regimul juridic al contravenţiilor, potrivit cărora „ prin hotărâri ale autorităţilor administraţiei publice locale sau judeţene se stabilesc şi se sancţionează contravenţii în toate domeniile de activitate pentru care acestora le sunt stabilite atribuţii prin lege, în măsura în care în domeniile respective nu sunt stabilite contravenţii prin legi, ordonanţe sau hotărâri ale Guvernului”, propunem modificarea  şi completarea  Anexei la Hotărârea Consiliului Local nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara, conform Anexei prezentului referat.

Totodată propunem revocarea  art. 22 alin.1, lit. j), din Anexa la HCL nr. 371/2007, întrucât: 

· fapta descrisă de art. 22 alin.1 lit. j)  este prevăzută şi de  art.2 alin. 1, lit. i)  din acelaşi act normativ  într-o formulare mai clară şi mai concisă şi nu se justifică formularea şi descrierea conţinutului unei fapte contravenţionale, în două articole diferite; 

